എംസോണ്‍ റിലീസ് - 1353 http://www.malayalamsubtitles.org/ www.facebook.com/msonepage
- ഹാപ്പി ബർത്ത്ഡേ. - മോളൂസിന് ജന്മദിനാശംസകൾ!
താങ്ക്യൂ.
എനിക്ക് ഇപ്പോഴും ഓർമ്മയുണ്ട് അവളെ ഉറക്കാനായി താരാട്ട് പാടിയിരുന്നത്...
എന്നാലിപ്പോൾ അവൾ വല്ല്യ പെണ്ണായി.
മോൾക്ക് ഞാൻ ഈ പെൻഡന്റുകളെക്കുറിച്ച് ഒരു കഥ പറഞ്ഞ് തരട്ടെ. (പെൻഡന്റ് = കഴുത്തിലിടുന്ന ആഭരണം)
അദ്ദേഹം ആരായിരുന്നു?
സമോസ് എന്ന ഗ്രീക്ക് ദ്വീപിൽ നിന്ന് വന്ന അദ്ദേഹം...
ഒരു തത്ത്വചിന്തകനായിരുന്നു. - യഥാർത്ഥ സ്നേഹം അതുപോലെയാണെന്നാണോ?
ഏകദേശം അതുപോലെ തന്നെ.
പിന്നെ, ഇത് മോൾ ആർക്കാ കൊടുക്കാൻ പോകുന്നത്?
ഞാൻ ഏറ്റവും കൂടുതൽ സ്നേഹിക്കുന്നവർക്കാണോ?
നീ ആരെയാണോ ആത്മാർത്ഥമായി സ്നേഹിക്കുന്നത് അവർക്ക് കൊടുക്കണം.
ഹാപ്പി ബർത്ത്ഡേ റ്റൂ യൂ...
ഹാപ്പി ബർത്ത്ഡേ, മോളൂ...
ഹാപ്പി ബർത്ത്ഡേ റ്റു യൂ!
- ഹാപ്പി ബർത്ത്ഡേ, ക്ലിയോ. - താങ്ക്യൂ.
- ഹാപ്പി ബർത്ത്ഡേ, മുത്തേ. - താങ്ക്സ്.
ചിയേഴ്സ്!
- അപ്പോൾ ഇതാണാ രാത്രി അല്ലേ? - യെസ്.
നീ ഇതിനെപ്പറ്റി ആലോചിച്ചിട്ട് തന്നെയാണോ?
- നിന്‍റെ കാര്യമോ? - എന്‍റെ എന്ത് കാര്യം?
നീയും ഡാനെയും?
ചിയേഴ്സ്!
ക്ലിയോ, നമുക്കങ്ങോട്ട് സ്കൂട്ടായാലോ?
- ഇത്ര പെട്ടെന്നോ? - അതെ. നമുക്ക് പോകാം.
എനിക്ക് നിന്നോട് ചിലത് പറയാനുണ്ട്.
ഞങ്ങൾ പോകുവാണേ.
എന്തായെന്ന് പറയാൻ വേണ്ടി നാളെ വിളിക്കണേ.
എന്‍റെ ചങ്കിനെ നല്ലപോലെ നോക്കുന്നതായിരിക്കും നിനക്കു നല്ലത്.
ഗുഡ്നൈറ്റ്.
- ഇങ്ങോട്ടേക്ക് തന്നാണോ വന്നത്? - അതെ.
- നമ്മളിത് എവിടെയാണ്? - എന്താ നിനക്കീ സ്ഥലം ഇഷ്ടപ്പെട്ടില്ലേ?
കൊള്ളാം.
ഇതെനിക്ക് ശക്തി തരും.
അപ്പോ...
ഞാൻ ഭാവിയെക്കുറിച്ച് ചിന്തിക്കുകയായിരുന്നു.
ആഹാ. എന്നിട്ട്...?
- അതിനെക്കുറിച്ചൊക്കെ ഇപ്പോൾ സംസാരിക്കണോ? - ക്ലിയോ...
ഞാൻ ഭാവിയെക്കുറിച്ച് ഒരുപാട് കാര്യങ്ങൾ ആലോചിക്കുകയായിരുന്നു.
ബേബി, കമോൺ, ഭാവിയൊക്കെ വരാനിരിക്കുന്നതല്ലേയുള്ളൂ.
നമുക്കിപ്പോൾ സമാധാനമായിട്ട്, ഈ വർത്തമാനകാലത്തിലങ്ങ് ജീവിക്കാം...
ഭാവിയിൽ ജീവിക്കാനായി അത് വരുന്നത് വരെ കാത്തിരിക്കാം.
അങ്ങനെയാണല്ലേ നീ ചിന്തിക്കുന്നത്?
നീ പറഞ്ഞത് ശരിയാ.
ഇനിയുള്ള ജീവിതം നീ എന്നോടൊപ്പം ഉണ്ടാകണമെന്ന് ഞാൻ ആഗ്രഹിക്കുന്നു.
പ്ലീസ്, എന്തെങ്കിലും ഒന്ന് പറ, എനിക്കാകെ ഭ്രാന്താകുന്നുണ്ട്.
"യെസ്" എന്നാണോ ഇതുകൊണ്ട് ഉദ്ദേശിച്ചത്?
- ഐ ലൌ യൂ. - മീ റ്റൂ.
പരിഭാഷ : ബിനുകുമാർ
ഒരു സ്വയംഭരണ ശാസ്ത്രം എന്ന നിലയിൽ, ക്രിമിനോളജി...
ഈ ചോദ്യത്തിന് ഉത്തരം നൽകുന്നുണ്ട്...
"2015 പുതുവർഷത്തിന്‍റെ തലേ ദിവസം"
"ആരാണ് യഥാർത്ഥത്തിൽ ഒരു കുറ്റവാളി?"
എന്താണ് ഒരാളെ...
മറ്റൊരാളുടെ ജീവനെടുക്കുന്നതിലേക്ക് നയിക്കുന്നത്?
എന്താ, കൊലപാതകികൾ ഏതെങ്കിലും വിചിത്രജീവി വർഗ്ഗത്തിൽപ്പെട്ടവരാണോ...
അതോ നാം ഓരോരുത്തരുടെ ഉള്ളിലും ഒരു കൊലയാളിയുണ്ടോ...
പുറത്തുവരാനായി ശരിയായ സാഹചര്യം കാത്തിരിക്കുന്നൊരു കൊലയാളി?
ഈ വരുന്ന വർഷം, നമ്മൾ ഒരുമിച്ച്...
ഈ ശാസ്ത്രത്തിന്‍റെ മാന്ത്രികലോകം പര്യവേക്ഷണം ചെയ്യും...
മറ്റേതൊരു ശാസ്ത്രത്തേക്കാളും ഇതിന് കലാപരമായ ബന്ധമുണ്ട്.
കാരണം, ക്രിമിനോളജി മനുഷ്യ മനസ്സിന്‍റെ ഇരുട്ടറകളിലേക്ക്...
വീശുന്ന വെളിച്ചത്തെ കണ്ടെത്താനാണ് ശ്രമിക്കുന്നത്.
ഇത് കുറ്റകൃത്യത്തിന് കേവലമൊരു പരിഹാരത്തെ മാത്രമല്ല അന്വേഷിക്കുന്നത്...
അതിന്‍റെ കാരണത്തെ കൂടിയാണ്.
താങ്ക്യൂ. എല്ലാവർക്കും പുതുവത്സരാശംസകൾ.
ഓരോ തവണ നിന്‍റെ ക്ലാസ് കാണുമ്പോഴും...
നിന്നെ തിരഞ്ഞെടുത്തതിൽ എനിക്ക് അഭിമാനം തോന്നാറുണ്ട്.
താങ്ക്യൂ. മിസ്റ്റർ ചാൻസലർ.
വരുന്ന വർഷത്തെക്കുറിച്ച് ആലോചിക്കുമ്പോൾ...
നിന്‍റെ കാര്യത്തിൽ എനിക്ക് വലിയ പ്രതീക്ഷയുണ്ട്.
അല്ല, നീയിന്ന് എവിടെയാണ് പുതുവർഷരാത്രി ചെലവഴിക്കുന്നത്?
പതിവുപോലെ, അച്ഛനോടൊപ്പം തന്നെ.
മോനേ ദിമിത്രിസേ, എത്രനാളെന്ന് പറഞ്ഞാ നീ ഇതുപോലെ മുന്നോട്ടു പോകുന്നത്?
എല്ലാവരും ഇത്തരം ദിവസങ്ങൾ ചെലവഴിക്കുന്നത് കുടുംബത്തോടൊപ്പമല്ലേ...
എനിക്കുള്ള ഏക കുടുംബാംഗം അദ്ദേഹമാണ്.
മാത്രമല്ല, അവധിക്കാലം എനിക്കത്ര സുഖകരമായി തോന്നാറില്ല...
അതുകൊണ്ട് ഈ സമയം ഞാൻ ഒറ്റയ്ക്കിരിക്കുകയാ പതിവ്.
അമിതമാക്കാതിരിക്കുന്നിടത്തോളം, ഒറ്റയ്ക്കുള്ള സമയം നല്ലതാണ്.
മനസ്സ് ശാന്തമായിരിക്കുമ്പോഴെ എല്ലാത്തിനും ഉത്തരം കിട്ടുള്ളൂ.
ഇതെന്‍റെ അനുഭവത്തിൽ നിന്ന് പറയുന്നതാ.
എനിക്കറിയാം, നിന്‍റെ അച്ഛന് സംഭവിച്ചത് ഒരു ദാരുണമായ കാര്യമാണെന്ന്.
അദ്ദേഹം വളരെ നിർഭാഗ്യവാനായിപ്പോയി.
അത് ഭാഗ്യത്തിന്‍റെ കാര്യം മാത്രമായിരുന്നില്ല.
ഗുഡ് ഈവനിംഗ്.
മിസ്സ് ഇന്ന് പൊയ്ക്കോളു, രാത്രി ഞാൻ ഇവിടുണ്ടാകും.
ഇന്ന് രാത്രി നിങ്ങൾക്കെന്തെങ്കിലും പരിപാടിയുണ്ടെങ്കിൽ, രാത്രി മുഴുവൻ ഞാൻ നിന്നോളാം.
എന്‍റെ നൈറ്റ് ഷിഫ്റ്റ് തുടങ്ങിയേയുള്ളു.
ഏയ്, അത് കുഴപ്പമില്ല.
എന്തെങ്കിലും ആവശ്യം വന്നാൽ, എന്നെ വിളിക്കാൻ മറക്കണ്ട.
നോക്ക്, അത് കറങ്ങുന്നു.
പത്ത്, ഒമ്പത്, എട്ട്, ഏഴ്...
ലിഫ്റ്റ് പ്രവർത്തിക്കുന്നില്ല
ഗുഡ്മോണിങ്. ഹാപ്പി ന്യൂ ഇയർ.
ഗുഡ്മോണിങ്. ഹാപ്പി ന്യൂ ഇയർ. സമയമെത്രയായി?
എപ്പോഴേ രാവിലെയായി.
താങ്ക്യൂ.
ഹലോ?
നീ എവിടെടെ?
ഹാപ്പി ന്യൂ ഇയർ, നിക്കോസ്.
മച്ചാനെ ഹാപ്പി ന്യൂ ഇയർ.
ഇന്നലെ രാത്രി വരാതെ നീ വീണ്ടും പറ്റിച്ചു.
ഇവിടുത്തെ കാര്യങ്ങളൊക്കെ നിനക്കറിയാല്ലോ.
മിസ്റ്റർ. സോതിരിസിന് ഇപ്പൊ എങ്ങനെയുണ്ട്?
പഴയത് പോലെ തന്നെ.
നിന്‍റെ സാന്നിധ്യം പോലും അദ്ദേഹത്തിന് അറിയാൻ കഴിയില്ല.
അതെനിക്കറിയാം.
അദ്ദേഹത്തിന് ഇങ്ങനെ സംഭവിച്ചത് മുതൽ നീയും ഒരു ദുരന്തമായി...
സന്തോഷത്തോട് എന്തോ അലർജിയുള്ളത് പോലെയാ, പെരുമാറുന്നത്.
നിന്നെ ഇങ്ങനെ കാണാൻ നിന്‍റെ അച്ഛൻ പോലും ഇഷ്ടപ്പെടില്ല..
അപ്പോ, എപ്പോഴാ നമ്മളൊരു ബിയർ അടിക്കാൻ പോകുന്നത്?
ഇതിനും നീ വന്നില്ലെങ്കിൽ നമ്മൾ ഇനി ഒരിക്കലും സംസാരിക്കില്ല.
നീ പറഞ്ഞത് ശരിയാ.
ഞാൻ നിന്നെ വിളിക്കാം.
ഓക്കേ.
ഇടക്കൊക്കെ വിളിക്കണേ.
കൂടുതൽ അടിയന്തര നടപടികൾ ഉണ്ടാകില്ലെന്ന് സർക്കാർ വക്താവ് സ്ഥിരീകരിച്ചു.
അടുത്തതായി, ദൈനംദിന പോലീസ് റിപ്പോർട്ടിലേക്ക്.
മുൻ ജഡ്ജി ക്രിസ്റ്റീന ഡെസ്സിലയെ ഏതാനും മണിക്കൂറുകൾക്ക് മുമ്പ് മരിച്ച നിലയിൽ കണ്ടെത്തി.
പോലീസിന്‍റെ പ്രാഥമിക നിഗമനം അനുസരിച്ച്...
മരണത്തിൽ ദുരൂഹതയില്ല...
ഫ്ലാറ്റിന്‍റെ ഗോവണി കയറുന്നതിനിടയിൽ കാൽ വഴുതി വീണതായി കരുതുന്നു.
നാളത്തെ കാലാവസ്ഥ...
ഞാൻ നിങ്ങൾക്ക് ഒരു കപ്പ് കാപ്പി വാങ്ങിയിട്ടുണ്ട്.
ഞാൻ ഒരെണ്ണം മുമ്പേ കുടിച്ചു.
നിങ്ങളെപ്പോലൊരു മകനെ കിട്ടിയ ഇദ്ദേഹം ഭാഗ്യവാനാണ്.
സത്യമാണോ?
നിങ്ങൾക്കറിയാമോ ഉപേക്ഷിക്കപ്പെട്ട എത്ര പേരെ ഞങ്ങളിവിടെ ചികിത്സിക്കുന്നുണ്ടെന്ന്?
അവർക്ക് വേണ്ടി പണം ചെലവാക്കുന്നതിലല്ല...
അവർക്കൊരു പരിഗണന നൽകുന്നതിലാണ് കാര്യം.
എന്നാ ശരി, ഞാനൊരു ശല്യമാകുന്നില്ല.
- മിസ്സ്. സോഫിയ? - എന്താ?
താങ്ക്സ്, ആ കോഫി ഞാൻ കുടിച്ചോളാം.
- ഞാൻ നിങ്ങളോട് ഒരു കാര്യം ചോദിച്ചോട്ടെ? - പിന്നെന്താ.
നിങ്ങൾ ദൈവത്തിൽ വിശ്വസിക്കുന്നുണ്ടോ?
ഉണ്ട്.
ദൈവത്തോട് സംസാരിക്കാറുണ്ടോ?
അല്ല, ഞാൻ ഉദ്ദേശിച്ചത്, നിങ്ങൾ പ്രാർത്ഥിക്കാറുണ്ടോ എന്നാ?
ഉണ്ട്. എന്താ?
എന്നിട്ട് എന്നെങ്കിലും ദൈവം അതൊക്കെ കേട്ടിട്ടുണ്ടോ?
അകത്തേക്ക് വരൂ.
ഡോക്ടർ, ഞാൻ ഇനിയും നിൽക്കണോ?
ഇപ്പോൾ തന്നെ അർദ്ധരാത്രിയായി.
എന്താ, നിന്‍റെ ശനിയാഴ്ച രാത്രി കൊളമായോ?
- ഞാൻ അതല്ല ഉദ്ദേശിച്ചത്. - പൊയ്ക്കോ.
ഗുഡ്നൈറ്റ്, സാർ.
നാശം പിടിച്ചവൾ!
അവന്‍റെ സ്വഭാവം അൽപ്പം വിചിത്രമാണെങ്കിലും, ആളൊരു ജീനിയസാണ്.
അവൻ നിങ്ങൾക്കൊരു വലിയ സഹായമാകും. എന്നെ വിശ്വസിക്ക്.
അത് ഒരുതരം ഓട്ടിസമാണെന്ന് പറയാം. ഇത് കേട്ടിട്ട് പേടിക്കണ്ടാട്ടോ.
അവൻ അങ്ങേയറ്റം അന്തർമുഖനാണെങ്കിലും. മികച്ച ഒരു ശാസ്ത്രജ്ഞൻ തന്നെയാണ്.
വർഷങ്ങളായി അവനാണ് എന്‍റെ സഹായി.
അല്ല, അല്ല. ഞാൻ നിഷ്പക്ഷമായിട്ട് പറയുന്നതാ.
ഞാൻ ഇപ്പോൾ തന്നെ അവനെ വിളിക്കാം.
ഗുഡ്മോണിങ്, മിസ്റ്റർ. ചാൻസലർ.
രാവിലെത്തന്നെ നിന്നെ വിളിച്ചതിന് സോറി...
പക്ഷേ, എനിക്ക് മോന്‍റെ ഒരു സഹായം വേണം.
പറഞ്ഞോളൂ.
കുറച്ച് മണിക്കൂർ മുമ്പ് ഒരു ഡോക്ടറെ കൊലപ്പെടുത്തിയ നിലയിൽ കണ്ടെത്തി.
കൊലപാതക വകുപ്പിന്‍റെ ഡെപ്യൂട്ടി ചീഫ് എന്‍റെ അടുത്ത സുഹൃത്താണ്.
അതി സൂക്ഷ്മമായ കേസുകളിൽ അദ്ദേഹം വിദഗ്ദ്ധാഭിപ്രായത്തിനായി നമ്മുടെ അടുത്താണ് വരാറ്.
അപ്പോസ്തോലോസ് ബരാസോപിലോസ് എന്നാണ് അദ്ദഹത്തിന്‍റെ പേര്.
നീയാണ് ഇപ്പോൾ ക്രിമിനോളജി പഠിപ്പിക്കുന്നതെന്ന് ഞാൻ പറഞ്ഞിട്ടുണ്ട്..
അതുകൊണ്ട് നീ അദ്ദേഹത്തെ പോയി കാണണം...
തീർച്ചയായും. സ്ഥലത്തിന്‍റെ അഡ്രസ്സ് എന്താണ്?
എന്തുവേണം?
ഞാൻ വന്നത് ഡെപ്യൂട്ടി ചീഫ്, മിസ്റ്റർ ബരാസോപിലോസിനെ കാണാനാണ്.
താങ്കളുടെ പേര്?
ദിമിത്രിസ് ലെയ്‌നിസ്. അരിസ്റ്റോട്ടെലിസ് അഡമാന്റിനോസിന് പകരം എത്തിയതാ.
ഒരു മിനിറ്റേ.
ഗുഡ്മോണിങ്, ഡെപ്യൂട്ടി ചീഫ്. ദിമിത്രിസ് ലെയ്‌നിസ്, പകരം വന്ന...
യെസ്, മനസ്സിലായി. എന്നോടൊപ്പം വരൂ.
നീ കള്ളങ്ങൾ കേൾക്കാതെ സത്യം പറയണമായിരുന്നു.
ഇവർ തെളിവുകൾ എടുത്ത ശേഷം ബോഡി മോർച്ചറിയിലേക്ക് മാറ്റും.
മരണം നടന്നത് ഏകദേശം ആറ് മണിക്കൂർ മുമ്പാണ്.
ഇയാളുടെ തൊണ്ട മുറിച്ചിട്ടുണ്ട് കൂടാതെ വിരലുകളും...
മധ്യഭാഗത്തു നിന്നും മുറിച്ചിട്ടുണ്ട്.
ബോഡി ആരാണ് ആദ്യം കണ്ടത്?
ഒരു അയൽവാസി എന്തോ ശബ്ദം കേട്ട് ഞങ്ങളെ വിളിച്ചു.
ഇയാളുടെ സെക്രട്ടറിയുടെ അജണ്ടയിൽ മറ്റ് അപ്പോയിൻമെന്റ് ഒന്നും തന്നെയില്ല.
ആറ് മണിക്കൂർ മുമ്പാണ് കൊല നടന്നതെങ്കിൽ...
അർദ്ധരാത്രിക്ക് ശേഷം ആയിരിക്കണം ഇയാൾ കൊലപാതകിയെ കണ്ടിട്ടുള്ളത്.
ഇത്രയും മതിയോ?
യെസ്, സർ.
ഡോക്ടർ അലക്സിസ് പപ്പാസ്
നിങ്ങൾ തിരഞ്ഞത് കണ്ടെത്താനായില്ല
ഗുഡ്മോണിങ്. മിസ്റ്റർ ബരാസോപിലോസിന്‍റെ ഓഫീസ് എതാണ്.
താങ്ക്യൂ.
വരൂ.
ഇപ്പോൾ പോയ സ്ത്രീ ഡോക്ടറുടെ കേസുമായി എങ്ങനെയെങ്കിലും ബന്ധപ്പെട്ടതാണോ?
ഇല്ല, ഇല്ല. ഇത് ഒരാൾ ആത്മഹത്യ ചെയ്ത കേസാ.
ഇവൾ അയാളുടെ മുൻഭാര്യയായിരുന്നു മൊഴി കൊടുക്കാൻ വന്നതാ.
ഇരിക്കൂ.
ഡോക്ടറുടെ കൊലപാതകത്തിന്‍റെ ക്രൂരത വെച്ച് നോക്കുമ്പോൾ...
നമുക്ക് അനുമാനിക്കാൻ കഴിയുന്നത്...
ഇത് പെട്ടെന്ന് തീരുമാനിച്ച് ചെയ്തൊരു കൊലപാതകമല്ല.
എനിക്കും അങ്ങനെ തോന്നുന്നു. ഒരു പകരംവീട്ടൽ പോലെ.
പ്രത്യേകിച്ച് ആ അടയാളപ്പെടുത്തലുകൾ കൂടി പരിഗണിക്കുമ്പോൾ.
അതെ. മുറിക്കപ്പെട്ട വിരലുകളും പുരാതന ഉദ്ധരണിയും.
"നീ കള്ളങ്ങൾ കേൾക്കാതെ സത്യം പറയണമായിരുന്നു".
കൊലപാതകം നടത്തിയ ശേഷമാണ് ആ കവറിൽ 220 യൂറോ വെച്ചിരിക്കുന്നത്.
അതുകൊണ്ടാണ്, യൂണിഫോം രക്തത്തിൽ കുതിർന്നിട്ടും അതിൽ ഒരു തുള്ളിപോലും പറ്റാഞ്ഞത്.
ഒരുപക്ഷേ ആ കവർ സൂചിപ്പിക്കുന്നത് കൈക്കൂലിയെക്കുറിച്ച് ആയിരിക്കും. നമുക്ക് നോക്കാം...
ഞങ്ങൾക്ക് ഇപ്പോൾ തന്നെ അയാളുടെ കമ്പ്യൂട്ടറും ഫയലുകളും കണ്ടുകിട്ടിയിട്ടുണ്ട്.
പിന്നെയാ സെക്രട്ടറിയുടെ മൊഴിയിൽ കാര്യമായിട്ടൊന്നുമില്ല.
കൂടാതെ അയാൾ ജോലി ചെയ്തിരുന്ന ആശുപത്രിയിലേക്കും അന്വേഷണം വ്യാപിപ്പിച്ചിട്ടുണ്ട്.
ഡെപ്യൂട്ടി ചീഫ്, നമുക്ക് ലഭിച്ച തെളിവുകൾ വച്ച് കൊലപാതകിയുടെ മനശ്ശാസ്ത്ര രൂപരേഖ ഞാൻ എത്തിക്കാം.
ഇതിനിടയിൽ, പുതിയ എന്തെങ്കിലും നടന്നാൽ, എന്നെ അറിയിക്കൂ.
ഞാൻ അറിയിക്കാം. എന്നാ പിന്നെ നിങ്ങളിപ്പോൾ പൊയ്ക്കോളൂ.
ഡെപ്യൂട്ടി ചീഫ്, എനിക്കാ കേസ് ഫയലിന്‍റെ ഒരു കോപ്പി കിട്ടിയിരുന്നെങ്കിൽ വളരെ സഹായകമായേനെ.
പിന്നെന്താ, തരാല്ലോ.
അലക്സിസ് പപ്പാസ്
37-ഓളം പേരെ ചോദ്യം ചെയ്ത ശേഷം...
മരിച്ചയാളൊരു പുണ്യവാളനല്ലെന്ന് ഞങ്ങൾക്ക് മനസ്സിലായി.
അയാൾ ജോലി ചെയ്തിരുന്ന ആശുപത്രിയിലെ ഏകദേശം എല്ലാ സ്റ്റാഫുകളെയും...
കുടുംബാംഗങ്ങളെയും സോഷ്യൽനെറ്റ്‌വർക്കിൽ ഉള്ളവരെയും ചോദ്യം ചെയ്തിട്ടും ഒരു തുമ്പും കിട്ടിയില്ല.
അയാളുടെ ഫയലുകളിലും കാര്യമായിട്ടൊന്നുമില്ല.
- ഫോറൻസിക് പരിശോധനയിലോ? - അതിലും ഒന്നുമില്ല.
ഡിഎൻ‌എ പരിശോധനകളും അങ്ങനെതന്നെ. ഒരു തുമ്പും ഇല്ല.
സ്ഥിരീകരിച്ച ഒരേയൊരു കാര്യം...
ഇരയുടെ രക്തം കൊണ്ടാണ് ആ ഉദ്ധരണി എഴുതിയിരിക്കുന്നത് എന്നതാണ്.
- കൈയ്യക്ഷരത്തെക്കുറിച്ച് എന്തെങ്കിലും? - കൊലയാളി കൈയ്യുറകൾ ധരിച്ചിരുന്നത് കൊണ്ട്...
ഗ്രാഫോളജിസ്റ്റിന് പോലീസിന്‍റെ ഏതെങ്കിലും സാമ്പിളുമായ് അതിനൊരു സാമ്യത കണ്ടെത്താനായില്ല.
എന്തായാലും, ആ ഉദ്ധരണി പൈതഗോറസിന്റേതാണ്.
അതിൽ നിന്ന് നമുക്കെന്ത് കിട്ടാനാ?
ഒരുപക്ഷേ അത് കൊലയാളിയുടെ വിദ്യാഭ്യാസ- നിലവാരത്തിന്‍റെ സൂചനയായിരിക്കാം.
ചിലപ്പോളത് നമ്മളെ വഴിതെറ്റിക്കാനുള്ള ശ്രമം ആണെങ്കിലോ?
ആകാം.
ഇതിൽ ഏതുമാകാം.
സത്യം മറയ്ക്കുന്നത് സ്വർണം കുഴിച്ചുമൂടുന്നത് പോലെയാണ്
ഗുഡ്മോണിങ്, ഡെപ്യൂട്ടി ചീഫ്.
സിസിടിവി ക്യാമറകൾ എവിടെയൊക്കെയുണ്ട്?
ഒന്ന് ഇവിടെയും മറ്റൊന്ന് പ്രവേശന കവാടത്തിലും...
പക്ഷേ അവ രണ്ടും കേടാണ്.
- താങ്കൾക്കറിയാല്ലോ ഞങ്ങളുടെ ഇടപാടുകാർ... - ഇയാൾ തനിച്ചാണോ എത്തിയത്?
അതെ. അദ്ദേഹം ഫോണിലൂടെ റിസർവേഷൻ ചെയ്തിട്ട് ...
ഒറ്റയ്ക്കാണ് ഇവിടെയെത്തിയത്.
ഡിമോസ്റ്റെനിസ് ആർഗിരിയോ. അഭിഭാഷകനാണ്.
നാവ് മുറിച്ചിരിക്കുന്ന രീതി വച്ച് നോക്കുമ്പോൾ
കൊലയാളിക്ക് അനാട്ടമിയെയും ശസ്ത്രക്രിയയെയും പറ്റി നല്ല ധാരണയുണ്ട്.
ഇരയുടെ കഴുത്തിൽ സിറിഞ്ച് കൊണ്ട് കുത്തിയ ഒരടയാളം ഉണ്ട്.
അനസ്തെറ്റിക് (മയക്കാനുള്ള മരുന്ന്) നൽകിയതാകും, *ടോക്സ് സ്ക്രീനിൽ അത് സ്ഥിരീകരിക്കാം. (*ഏത് മരുന്നാണ് ഉപയോഗിച്ചതെന്ന് കണ്ടെത്താനുള്ള ടെസ്റ്റ്)
അധിക മുൻകരുതലിനായിട്ടാകാം ഇരയെ കെട്ടിയിട്ടത്.
ഇത് അതേ കൊലയാളി തന്നെ.
തീർച്ചയായും.
അല്ലാതെ ഇത് യാദൃച്ഛികമാകാൻ വഴിയില്ല.
പുരാതന ഗ്രീക്കിലെ മറ്റൊരു ഉദ്ധരണി.
അത് മാത്രമല്ല ഇവിടെ പൊതുവായിട്ടുള്ളത്.
നിങ്ങളെന്താണ് ഉദ്ദേശിക്കുന്നത്?
റൂം നമ്പർ, ഡെപ്യൂട്ടി ചീഫ്.
ഡെപ്യൂട്ടി ചീഫ്, ഒന്ന് അകത്തേക്ക് വരാമോ? അവർ മൃതദേഹം ഇവിടുന്ന് മാറ്റുകയാണെന്ന്.
ഇര ഇവിടെയെത്തിയത് തനിച്ചാണെന്നല്ലേ നിങ്ങൾ പറഞ്ഞത്?
അതെ.
എന്നാൽ ആരും ഇവിടെ ഒറ്റയ്ക്ക് വരാറില്ല.
ചെക്ക് ഇൻ ചെയ്യുമ്പോൾ അദ്ദേഹം തനിച്ചായിരുന്നു.
പിന്നീടാരും അദ്ദേഹത്തെ അന്വേഷിച്ചെത്തിയില്ലേ?
ഇവിടുത്തെ രീതി അതല്ല. മിക്ക ക്ലൈന്റുകളും വിവാഹിതരാണ്...
അതിനാൽ അവരാരും ഒന്നിച്ചു വരില്ല.
സാധാരണയായി അവരിലൊരാൾ റൂം ബുക്ക് ചെയ്തിട്ട് ഇവിടെ വരും...
പിന്നാലെ മറ്റേയാളും എത്തും.
ഞങ്ങളവരെ ചോദ്യം ചെയ്യാറില്ല. അതാണ് ഞങ്ങളുടെ പ്രത്യേകത.
അഭിഭാഷകന്‍റെ ടോക്സ് റിസൾട്ട്...
അയാളിൽ അമിത അളവിൽ അനസ്തെറ്റിക്സ് ഉണ്ടെന്ന കാര്യം സ്ഥിരീകരിച്ചിട്ടുണ്ട്.
ആദ്യം അയാളിൽ മരുന്ന് കുത്തിവെച്ചു, എന്നിട്ട് നാവ് മുറിച്ചു.
മരണ കാരണം, അമിത രക്തസ്രാവം കൊണ്ടുള്ള അസ്ഫിക്സിയ.
മിക്കവാറും ഈയൊരു കൊലപാതകം...
നമ്മളെ ഒരു സ്ത്രീ കൊലയാളിയിലേക്കാവും നയിക്കുന്നത്.
ലൈംഗിക ബന്ധത്തിലേർപ്പെട്ട ലക്ഷണമില്ല. ജനിതക വസ്തുക്കളൊന്നും കണ്ടെത്തിയതുമില്ല.
എങ്കിൽ...
അവൻ ആ പ്രത്യേക ഹോട്ടൽ തിരഞ്ഞെടുത്തത് നമ്മളെ വഴിതെറ്റിക്കാനാകും.
അതിനും സാധ്യതയുണ്ട്.
പ്രധാനപ്പെട്ട എന്തെങ്കിലും കാര്യം പറഞ്ഞ്...
ആരോ അവനെ ആ മുറിയിലേക്ക് എത്താൻ മോഹിപ്പിച്ചിട്ടുണ്ട്...
അല്ലെങ്കിൽ അയാൾ പോകില്ലാരുന്നു.
"സത്യം മറയ്ക്കുന്നത് സ്വർണം കുഴിച്ചുമൂടുന്നത് പോലെയാണ്".
അത് പൈതഗോറസിന്‍റെ മറ്റൊരു ഉദ്ധരണിയാണ്.
എന്തെങ്കിലും തോന്നുന്നുണ്ടോ?
ഞാൻ മറ്റൊരു പുരാതന ഗ്രീക്ക് ഉദ്ധരണി ഓർക്കുന്ന പോലെ...
പക്ഷേ അതൊരു ആത്മഹത്യയായിരുന്നു...
എഫ്ത്തിമിയോ-യുടെ കേസ് ഫയൽ ഒന്നെടുത്തെ.
ആത്മഹത്യ ചെയ്തയാൾ ഒരു ക്ലാസിക്സ് ബിരുദധാരിയായിരുന്നു...
ഞങ്ങൾ കണ്ടെത്തിയ ആ കുറിപ്പ് തീർച്ചയായും അവനാണ് എഴുതിയത്.
അയാൾക്ക് വിഷാദരോഗമുണ്ടായിരുന്നെന്നും തങ്ങളുടെ വേർപിരിയൽ അയാൾക്ക്...
താങ്ങാൻ കഴിഞ്ഞിരുന്നില്ലെന്നും മുൻഭാര്യയുടെ മൊഴിയിലുണ്ട്.
ജോർജ്ജ് എഫ്ത്തിമിയോ, വയസ്സ് 40, ക്ലാസിക്സ് ബിരുദധാരി.
അക്കാദമിക് കരിയർ.
"എല്ലാവരും മരിക്കാൻ വിധിക്കപ്പെട്ടവരാണ്".
- ആരാണ് ബോഡി കണ്ടത്? - വീട്ടുജോലിക്കാരി.
- എന്ന്? - ജനുവരി രണ്ടിന്.
ഏത് സമയത്താണ് കണ്ടത്?
രാവിലെ. എന്തിനാ ഇതൊക്കെ ചോദിക്കുന്നത്?
കാരണം അയാളുടെ കൈത്തണ്ടയിലുള്ള വാച്ച് 2:20 ന് നിന്നിരിക്കുന്നു.
ഡെപ്യൂട്ടി ചീഫ്, എനിക്ക് തോന്നുന്നു ഈ കേസും മറ്റുള്ളവയുമായി...
എക്സ്ക്യൂസ് മീ.
യെസ്?
എപ്പോ?
ഇല്ല. ഞാൻ ഉടനെ വരാം!
- എന്തെങ്കിലും പ്രശ്നമുണ്ടോ? - ഇല്ല, ഒന്നുമില്ല...
എന്‍റെ അച്ഛൻ...
- അച്ഛനെവിടെ? - മുറിയിൽ ഉണ്ട്.
ഡോക്ടർ കൂടെയുണ്ട്. അദ്ദേഹം ഇപ്പോൾ പുറത്തേക്ക് വരും.
- എന്താണ് ഉണ്ടായത്? - ഡോക്ടർ എല്ലാം വിശദീകരിക്കും.
അദ്ദേഹത്തിന് കടുത്തൊരു സ്ട്രോക്ക് ഉണ്ടായി.
ഇപ്പോ വെന്റിലേറ്ററിലാണ്.
അദ്ദേഹം ഇപ്പോഴൊരു ലൈഫ് സപ്പോർട്ടിലാണ്.
ഈ അവസ്ഥ ഇനി മാറ്റാനാവില്ല.
അതിനാൽ, നിങ്ങൾ തീരുമാനിക്കുമ്പോൾ..
ഞാൻ അദ്ദേഹത്തെ വെന്റിലേറ്ററിൽ നിന്ന് മാറ്റാം.
- ഇല്ല. - നമ്മൾ അദ്ദേഹത്തിന്‍റെ കഷ്ടപ്പാടുകൾ നീട്ടുകയാണ്.
ഇല്ല. അത് ഒരിക്കലും നടക്കില്ല.
നിങ്ങൾക്ക് സമയമുണ്ട്. ആലോചിച്ചിട്ട് പറയൂ.
നമുക്ക് പിന്നീട് സംസാരിക്കാം.
ഇതാണ് എന്‍റെ സെൽ ഫോൺ നമ്പർ.
ഇന്ന് എനിക്ക് നൈറ്റ് ഷിഫ്റ്റാ.
എപ്പോൾ വേണമെങ്കിലും എന്നെ വിളിക്കാം.
രാത്രി മുഴുവൻ ഇദ്ദേഹത്തിന്‍റെ കൂടെ ഞാൻ ഉണ്ടാകും.
സോഫിയ
- ആഹാ, ഇതെന്താ ഒരു മുന്നറിയിപ്പുമില്ലാതെ! - ഹലോ, അരിസ്റ്റോട്ടെലിസ്.
ഞാൻ നിന്നെയൊന്ന് കാണാൻ ഇറങ്ങിയതാ. കുറെ നാളായില്ലേ കണ്ടിട്ട്.
നിങ്ങളുടെ ആ കേസ് കൂടുതൽ സങ്കീർണ്ണമായെന്ന് കേട്ടല്ലോ.
ദിമിത്രിസ് ഓക്കെയാണല്ലോ, അല്ലേ?
സ്വന്തം ജോലിയിൽ മികവുറ്റ നല്ലൊരു ചെറുപ്പക്കാരനാണ് അവൻ.
രണ്ടുദിവസമായി ആളെ കണ്ടിട്ട്. അതുകൂടി അറിയാനാ ഞാൻ ഇങ്ങോട്ട് വന്നത്.
അയാൾ ഇന്നിങ്ങോട്ട് വന്നായിരുന്നോ?
ഇല്ല, അവന്‍റെ അച്ഛന്‍റെ അവസ്ഥ കൂടുതൽ വഷളായത് കൊണ്ട്...
അവനിപ്പോൾ വളരെ തിരക്കിലാണ്.
- അവന്‍റെ അച്ഛനെന്താ പറ്റിയത്? - അതൊരു ദാരുണമായ കഥയാണ്.
നാലുവർഷം മുമ്പ് അദ്ദേഹത്തിനൊരു വാഹനാപകടം ഉണ്ടായി.
രക്ഷിക്കാൻ നോക്കാതെ ഇടിച്ച വാഹനം നിർത്താതെ പോയി.
അന്നുമുതൽ അദ്ദേഹം പക്ഷാഘാതം വന്ന് കിടപ്പിലായി.
അവന്‍റെ അമ്മ വർഷങ്ങൾക്കുമുമ്പേ മരിച്ചതുകൊണ്ട്...
ദിമിത്രിസിന് അദ്ദേഹത്തെ പരിപാലിക്കേണ്ടിവന്നു.
കുറച്ച് ദിവസം മുമ്പ്, മറ്റൊരു സ്ട്രോക്ക് ഉണ്ടായി.
- ഡ്രൈവറെക്കുറിച്ച് എന്തെങ്കിലും വിവരം കിട്ടിയിരുന്നോ? - പോലീസിന് അവനെ കണ്ടെത്താനായില്ല.
അവൻ നമുക്കിടയിലുണ്ട് ശിക്ഷിക്കപ്പെടാത്ത മറ്റു പലരെയും പോലെ.
കോടതി വിധിയിൽ ക്രമക്കേട്
കോടതിയിലെ ഒത്തുകളിയിൽ ഡെസ്സൈലയും-ആർ‌ഗീരിയോയും.
കോടതിയിലെ ഒത്തുകളിയിൽ ഡെസ്സിലയെ കുറ്റവിമുക്തയാക്കി
മമ്മദ്‌ അങ്ങോട്ട്‌ വന്നില്ലെങ്കി മല ഇങ്ങോട്ട്‌ പോരും..
നമ്മളീ ബോട്ടിൽ കടിച്ച് തുറക്കാൻ പോകുവാണോ?
ഞാൻ ഇതുവഴി പോയപ്പോൾ നിന്നെയൊന്ന് കാണാന്ന് കരുതി.
പിന്നെ എന്തൊക്കെയുണ്ട് അളിയാ വിശേഷം?
നിന്‍റെ അച്ഛന് എങ്ങനെയുണ്ട്?
വീണ്ടുമൊരു സ്ട്രോക്ക് വന്നു.
ഇപ്പൊ വെന്റിലേറ്ററിലാണ്.
മെഷീനുകളാണ് ഇപ്പൊ അച്ഛന്‍റെ ജീവൻ നിലനിർത്തുന്നത്.
കൊലയാളി അവരെ ശിക്ഷിച്ചിരിക്കുകയാണ്.
നമ്മുടെ ഈ കുറ്റവാളി സൂത്രശാലിയും ക്ഷമാശീലനുമാണ്.
പോലീസിനോട് ക്യാറ്റ് & മൗസ് കളിക്കുന്നവരെ പോലെ...
അവനവന്‍റെ ഐഡന്റിറ്റി റിസ്ക് ചെയ്യുന്നില്ല...
ആദ്യ രണ്ട് കൊലപാതകങ്ങളാണെങ്കിലും, എഫ്ത്തിമിയോയുടെയും ഡോക്ടറുടെയും...
വളരെ കുറച്ചു ദിവസത്തിനുള്ളിൽ തന്നെ നടത്തി.
അഭിഭാഷകന്‍റെയും.
പിന്നെ, അയാളാണ് അവസാന ഇരയെന്ന് നമുക്കിപ്പോഴും ഉറപ്പിക്കാൻ കഴിയില്ല.
നിങ്ങൾക്കെന്ത് തോന്നുന്നു, ഇനിയും കൂടുതൽ കൊലപാതകങ്ങൾ ഉണ്ടാകുമോ?
ഗൂഗിളിൽ നോക്കുന്നതിനിടയിൽ...
കോടതിയിലെ ഒത്തുകളിയിൽ ആർഗീരിയോ ഉൾപ്പെട്ടിട്ടുണ്ടെന്ന് ഞാൻ കണ്ടെത്തി.
ഞങ്ങൾക്കത് നേരത്തെ അറിയാം.
അത് മാത്രമല്ല, ആർഗീരിയോയുടെ പേര് വരുന്ന ഓരോ തവണയും...
ഡെസ്സിലയുടെ പേരും കാണാം.
30ലധികം കേസുകൾ അവർ അട്ടിമറിച്ചതായി ആരോപിക്കപ്പെടുന്നുണ്ട്.
- ബ്ലാക്ക് മെയിൽ കേസുകൾ, കൊലപാതക- കേസുകൾ, മയക്കുമരുന്ന് കേസുകൾ - പിന്നെ?
അവരെ മരിച്ച നിലയിൽ കണ്ടെത്തിയെന്ന് റേഡിയോയിൽ കേട്ടതായി ഞാൻ ഓർക്കുന്നു.
അതെ. ഈ വർഷം ആദ്യം. അതൊരു അപകടമായിരുന്നു.
ഫ്ലാറ്റിന്‍റെ ഗോവണിയിൽ നിന്ന് താഴെ വീണതാ.
ശരിക്കും വീണതാകുമോ?
ജസ്റ്റിസ് ഡെസ്സിലയുടെ കേസ് ഫയൽ ഒന്നെടുത്തെ.
പോസ്റ്റ്മോർട്ടം റിപ്പോർട്ടിൽ പറയുന്നത്...
മരണകാരണം വീഴ്ചയെ തുടർന്നുണ്ടായ തലയോട്ടിയിലെ പരിക്കും...
മറ്റൊന്ന് അവരുടെ നട്ടെല്ലിനേറ്റ ഒടിവുമാണ്.
മറ്റു പരിക്കുകളോ ബലപ്രയോഗം നടന്നതിന്‍റെ ലക്ഷണങ്ങളോ ഇല്ല.
ഇതാ സർ ചോദിച്ച ഫയൽ.
അവിടെ വെച്ചേക്ക്.
അവരേത് നിലയിലായിരുന്നെന്ന് അറിയുമോ?
ഏറ്റവും മുകളിലത്തേതിൽ.
ഈയൊരു പ്രായം വെച്ച് പിന്നെന്ത് കൊണ്ട് അവർ ലിഫ്റ്റ് ഉപയോഗിച്ചില്ല?
അവരുടെ ഭർത്താവുമായിട്ടൊന്ന് സംസാരിക്കാം.
കൊലപാതകമാണെന്ന് സംശയമുള്ള കാര്യം ഇപ്പൊ പറയേണ്ട.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ഡെപ്യൂട്ടി ചീഫ്...
നമുക്ക് തിരിച്ച് ഒന്നാം നിലയിലേക്കൊന്ന് പോയാലോ?
എന്തിന്?
"എല്ലാം സംഭവിക്കുന്നത് സംഖ്യകൾക്കനുസരിച്ചാണ്".
"ഒന്നാണ് എല്ലാത്തിന്‍റെയും തുടക്കം".
മാക്സിമം കപ്പാസിറ്റി 220 KG
"ഒന്നാണ് എല്ലാത്തിന്‍റെയും തുടക്കം".
കൊലപാതകങ്ങളിൽ ആദ്യത്തേത് ഡെസ്സിലയുടേതായിരുന്നു.
"എല്ലാം നടക്കുന്നത് സംഖ്യകൾക്കനുസരിച്ചാണ്", ഇത് സൂചിപ്പിക്കുന്നത് എന്താകും?
കൊലപാതകത്തിന്‍റെ പാറ്റേൺ അക്കങ്ങളുമായി ബന്ധപ്പെട്ടിരിക്കുന്നതിനെയാകും.
തന്‍റെ ഓരോ കൊലയ്ക്കു ശേഷവും ഓരോ സൂചന നൽകുന്ന സീരിയൽ കില്ലർ...
പിന്നെ എന്തിനായിരിക്കും...
തന്‍റെ ആദ്യ കൊലപാതകം ഒരപകടവും രണ്ടാമത്തേത് ഒരു ആത്മഹത്യയുമാക്കി മാറ്റിയത്?
കുറച്ചധിക സമയം കിട്ടാനും...
ഭാവിയിലെ ഇരകളെക്കുറിച്ച് പോലീസിനൊരു ഐഡിയ കിട്ടാതിരിക്കാനും.
എന്തായാലും കൊലപാതകങ്ങളെല്ലാം തമ്മിലൊരു ബന്ധമുണ്ടെന്ന് മാത്രമല്ല...
അവൻ അവശേഷിപ്പിക്കുന്ന സന്ദേശങ്ങളിലൂടെ സ്വന്തം പ്രവൃത്തികളെ ന്യായീകരിക്കുകയുമാണ്.
പിന്നെ, കൊലയാളിയുടെ സിഗ്നേച്ചർ ആ പ്രാചീന ഉദ്ധരണികളല്ല...
അത് 220 എന്ന സംഖ്യയാണ്.
ഇവിടുന്നു കിട്ടിയ സന്ദേശത്തിൽ എല്ലാത്തിനുമുള്ള ഉത്തരം ഉണ്ട്.
"എല്ലാം സംഭവിക്കുന്നത് സംഖ്യകൾക്കനുസരിച്ചാണ്".
ആർഗിരിയോയും ഡെസ്സിലയും 30 ഓളം കേസുകളിൽ ഉൾപ്പെട്ടിരിക്കുന്നത് കൊണ്ട്...
കൊലയാളിയുടെ പ്രതികാരം ഏതു കേസുമായി ബന്ധപ്പെട്ടാണെന്ന് അറിയുന്നതിനുള്ള ഏക വഴി...
ഡോ. പപ്പാസും എഫ്ത്തിമിയോയും ആണ്.
ഡോക്ടറെക്കുറിച്ച് കൂടുതൽ വിവരവും കിട്ടാത്ത സ്ഥിതിക്ക്...
എല്ലാ അന്വേഷണങ്ങളും എഫ്ത്തിമിയോയിലേക്ക് കേന്ദ്രീകരിക്കുന്നതാകും ഉചിതം.
അതുവഴി ഇനിയൊരു കൊലപാതകം കൂടിയുണ്ടെങ്കിൽ അതിനെക്കുറിച്ചൊരു സൂചനയെങ്കിലും ലഭിക്കും.
ഹലോ?
ക്ഷമിക്കണം, രാത്രി വൈകി വിളിച്ചതിന്.
ഏയ്, അതൊന്നും സാരമില്ല. എന്താ മോനേ കാര്യം?
എനിക്ക് താങ്കളെയൊന്ന് കാണണം. ഒരു സഹായം ആവശ്യമാണ്.
നാളെ ഉച്ചയ്ക്ക് ഫ്രീയാണോ?
അതു കൊള്ളാം, നമുക്കൊരു ലഞ്ചും കഴിക്കാം. എന്‍റെ ട്രീറ്റ്.
നാളെ എന്‍റെ ബർത്ത്ഡേയാണ്.
നിർഭാഗ്യവശാൽ, ഞാനിതൊക്കെ ഇപ്പോഴും ഓർക്കുന്നുണ്ട്.
എന്നാപ്പിന്നെ നാളെ ഉച്ചയ്ക്ക് കാണാം.
താങ്കളെ കണ്ടിട്ട് കുറച്ച് ക്ഷീണിതനായി തോന്നുന്നല്ലോ.
ചിന്തകളാണെന്ന് പറയാം.
സാധാരണ ജന്മദിനം ആകുമ്പോളാണല്ലോ...
നമ്മൾ സ്വന്തം ജീവിതത്തെക്കുറിച്ചൊരു തിരിഞ്ഞുനോട്ടം നടത്തുന്നത്.
എന്‍റെ അച്ഛൻ, മുത്തച്ഛൻ, അമ്മാവന്മാർ...
അവരെല്ലാരും തങ്ങളുടെ ജീവിതം നിയമത്തിന് വേണ്ടി സമർപ്പിച്ചു...
ഞാനും അതുതന്നെ ചെയ്തുകൊണ്ടിരിക്കുന്നു.
താങ്കൾ എന്തിനെങ്കിലും ഖേദിക്കുന്നുണ്ടോ?
ഏയ് ഇല്ല, ഞാൻ ആലോചിക്കുകയായിരുന്നു...
നീതി എന്ന സങ്കൽപ്പത്തെക്കുറിച്ച്...
ഇത്തരമൊരു അന്യായ ലോകത്തിൽ.
അതുപോട്ടെ, നമുക്ക് നിന്‍റെ കേസിലേക്ക് വരാം.
നീയാകെ വിഷമത്തിലാണ്, ഞാനാണേൽ എന്തൊക്കെയോ പറയുന്നു
നാല് കൊലപാതകങ്ങൾ, എല്ലാത്തിലും പുരാതന പൈതഗോറിയൻ ഉദ്ധരണികൾ, അല്ലേ.
പിന്നെ 220 എന്ന സംഖ്യയും.
ആകെ വഴിമുട്ടി നിക്കുവാണ്.
ഇവിടെയടുത്ത് ഒരു മാത്തമാറ്റിക്സ് കോൺഫറൻസ് നടക്കുന്നുണ്ട്...
മുഖ്യ പ്രഭാഷകൻ മാർസെൽ ഡെച്ചാഫെയാണ്.
അദ്ദേഹം കേമനായൊരു ഗണിതശാസ്ത്രജ്ഞനും വലിയ ഗ്രീക്ക് ചരിത്രപ്രിയനുമാണ്.
നിനക്ക് അദ്ദേഹത്തെ പോയൊന്ന് കണ്ടൂടെ?
പാരീസിൽ നടന്ന മറ്റൊരു കോൺഫറൻസിലാണ് ഞാൻ അദ്ദേഹത്തെ കാണുന്നത്.
അദ്ദേഹത്തിന് നിന്നെ സഹായിക്കാൻ കഴിഞ്ഞേക്കും.
എല്ലാ ശാസ്ത്രങ്ങളും അതിലെ പ്രശ്നങ്ങൾ പരിഹരിക്കാൻ ഗണിതശാസ്ത്രത്തെയാണ് ഉപയോഗിക്കുന്നത്.
ഫിസിക്സ്, മെഡിസിൻ, ബയോളജി, എഞ്ചിനീയറിംഗ്, ജിയോളജി...
എന്തിന് എക്കണോമിക്സ് പോലും. ഇവയെല്ലാം ഗണിതശാസ്ത്രത്തെ അടിസ്ഥാനമാക്കിയുള്ളതാണ്.
ഇനി ഞാൻ ടോൾസ്റ്റോയ് നിങ്ങൾക്ക് നൽകിയ നിർവചനം വായിക്കാം. അദ്ദേഹം ഇങ്ങനെ പറഞ്ഞു...
മനുഷ്യർ ഒരു ഭിന്നസംഖ്യ പോലെയാണ്: "അംശമാണ്" അവന്‍റെ യഥാർത്ഥ മൂല്യം...
...അവൻ സ്വയം വിലയിരുത്തുന്ന മൂല്യമാണ് ഛേദം.
അംശത്തിന്‍റെ വില ഒരിക്കലും മാറുന്നില്ല.
അതായത്, ഒരു വ്യക്തിയുടെ ജന്മനായുള്ള ശ്രേഷ്ഠത,
ഛേദം വലുതായാൽ...
"അങ്ങനെയാണല്ലോ നാം സ്വയം വിലയിരുത്താറുള്ളത്".
...ഭിന്നസംഖ്യ ചെറുതാവുകയാണ്, അതായത് മൊത്തത്തിൽ ആ വ്യക്തിയുടെ മൂല്യം.
താങ്ക്യൂ.
താങ്കളല്ലേ മിസ്റ്റർ മാർസെൽ ഡെച്ചാഫെ?
അതെ.
എന്‍റെ പേര് ദിമിത്രിസ് ലെയ്‌നിസ്.
മിസ്റ്റർ അഡമാന്റിനോസിന്‍റെ നിർദ്ദേശത്തിലാണ് ഞാനിവിടെ എത്തിയത്.
ശരിക്കും അതൊരു സർപ്രൈസ് ആണല്ലോ.
അവനു സുഖം തന്നെയല്ലേ? കൊറേ ആയി കണ്ടിട്ട്.
സുഖമായിരിക്കുന്നു.
പിന്നെ അദ്ദേഹം താങ്കളെ തിരക്കിയെന്ന് പറയാൻ പറഞ്ഞു.
അതൊക്കെ വെറുതെയാണ്. അവനെ വിശ്വസിക്കല്ലേ.
അതുപോട്ടെ, ഞാനെന്ത് സഹായമാ ചെയ്യേണ്ടതെന്ന് പറഞ്ഞില്ലല്ലോ?
ഗണിതശാസ്ത്രത്തിൽ, 220 എന്ന സംഖ്യയുമായി ഏതെങ്കിലും തരത്തിൽ ബന്ധമുള്ളൊരു തിയറമുണ്ടോ?
ഇല്ല, ഈ നമ്പറിനു മാത്രമായ് അങ്ങനൊരു പ്രത്യേകത ഞാൻ ഓർക്കുന്നില്ല.
മറ്റെന്തെങ്കിലും കൂടി ഉണ്ടോ, വേറെ നമ്പറോ അങ്ങനെ എന്തെങ്കിലും...
അങ്ങനാണേൽ അവ തമ്മിൽ എന്തെങ്കിലും കണക്ഷൻ ഉണ്ടെങ്കിൽ നമുക്കത് കണ്ടെത്താം.
മനസ്സിലായോ?
ഒരു പുരാതന വാചകം കൂടിയുണ്ടെങ്കിലോ?
കഴിഞ്ഞ കുറച്ച് മാസങ്ങളായ്, ഞാനൊരു ക്രിമിനൽ കേസിന്‍റെ പുറകെയാ...
എല്ലാത്തിലും പൈതഗോറിയൻ ഉദ്ധരണികൾക്കൊപ്പം 220 എന്ന നമ്പറും.
അതെ, ഇതിൽ കാര്യമുണ്ട്.
പൈതഗോറിയൻ ഉദ്ധരണിയും 220 നമ്പറും അല്ലേ? എങ്കിലും തീർച്ചയായും ബന്ധമുണ്ട്.
അപ്പോൾ 220 എന്ന സംഖ്യ വരുന്നൊരു തിയറമുണ്ടല്ലേ?
അതെ ഒരെണ്ണമുണ്ട്. നിങ്ങൾ ഗ്രീക്കുകാർ കോമഡിയാണല്ലോ.
ലോകം മുഴുവൻ പുരാതന ഗ്രീക്കുകാരെപ്പോലെയാകാൻ ആഗ്രഹിക്കുമ്പോൾ...
ഗ്രീക്കുകാർ മറ്റുള്ളവരെപ്പോലെ ആകാൻ ശ്രമിക്കുന്നത് എന്തിനാണെന്ന് എനിക്ക് മനസ്സിലാകുന്നില്ല.
നോക്ക്.
"എറ്റെറോസ് എഗോ".
"ദി അദർ മി", ഓക്കേ?
എന്തുകൊണ്ടാന്ന് അറിയണ്ടെ?
കാരണം പൈതഗോറസ് വിശ്വസിച്ചിരുന്നത് അദ്ദേഹത്തിന് ഗ്രഹങ്ങളുടെ ശബ്ദം കേൾക്കാൻ കഴിഞ്ഞിരുന്നെന്നാണ്.
അത് ഗ്രഹങ്ങളുടെ ചലനം മൂലമുണ്ടാകുന്ന ഒരുതരം ഹാർമോണിക് ശബ്ദമാണെന്നാണ് കരുതപ്പെടുന്നത്...
ഈ ശബ്‌ദം ഉപയോഗിച്ച് അദ്ദേഹത്തിന് ...
സൂര്യനും, ഭൂമിയും, ചന്ദ്രനും തമ്മിലുള്ള ദൂരം കണക്കാക്കാനായി...
മാത്രമല്ല ഈ ഗോളങ്ങളുടെ വലിപ്പവും അദ്ദേഹത്തിന് കണ്ടെത്താനായി.
പിന്നെ, പൈതഗോറിയൻസ്...
സംഖ്യകളുമായി ബന്ധപ്പെട്ട നിരവധി സിദ്ധാന്തങ്ങൾ വികസിപ്പിച്ചു...
അതിലൊന്നാണ് നിങ്ങൾ അന്വേഷിക്കുന്നത്.
"ദ തിയറി ഓഫ് അമിക്കബിൾ നമ്പേഴ്സ്".
അഥവാ സുഹൃത് സംഖ്യകളുടെ സിദ്ധാന്തം.
മനസ്സിലായോ?
ഉദാഹരണത്തിന്, 220 ഉം, 284 ഉം.
ഓരോ സംഖ്യയും സ്വയം മറ്റേതു തന്നെയാണ്.
പൈതഗോറസ് ഒരു സുഹൃത്തിനെ മറ്റൊരാളായിട്ടല്ല, സ്വന്തം ജീവാംശമായിട്ട് തന്നെയാണ് നിർവചിച്ചത്.
എന്തെങ്കിലും മനസ്സിലാകുന്നുണ്ടോ?
- അപ്പോഴിത് എങ്ങനെയാ കിട്ടുന്നത്? - എങ്ങനെയാണെന്നോ?
ഇത്തരം ജോഡികളിൽ, ഒരു സംഖ്യയുടെ ഉചിത ഘടകങ്ങളുടെ ആകെത്തുക ...
...മറ്റേ സംഖ്യയായിരിക്കും.
ഒന്നും അങ്ങോട്ട് മനസ്സിലാകുന്നില്ലല്ലേ?
മൊത്തത്തിൽ കിളി പോയ അവസ്ഥയായോ.
സാരമില്ല, നോക്കിക്കോ.
ഹലോ. നിങ്ങളല്ലെ മിസ്റ്റർ. എഫ്ത്തിമിയോ?
അതെ.
284 നെ 1 കൊണ്ട് ഹരിച്ചാൽ 284.
284 നെ 2 കൊണ്ട് ഹരിച്ചാൽ 142.
284 നെ 4 കൊണ്ട് ഹരിച്ചാൽ 71.
284 നെ 71 കൊണ്ട് ഹരിക്കുമ്പോൾ 4
284 നെ 142 കൊണ്ട് ഹരിക്കുമ്പോൾ 2
ഇതിത്രയുമാണ് 284 ന്‍റെ ഉചിത ഘടകങ്ങൾ.
നമ്മൾ ഇനി ഇതെല്ലാം കൂടി കൂട്ടിയാൽ ...
220 കിട്ടും.
അതായത്, 284-ന്‍റെ ഉചിത ഘടകങ്ങളുടെ തുക 220 ഉം...
അതുപോലെ 220 ന്‍റെ ഉചിത ഘടകങ്ങളുടെ തുക 284 ഉം ആയിരിക്കും.
മനസ്സിലായോ?
220-284 നു മാത്രമല്ല ഇതുപോലുള്ള പ്രത്യേകതയുള്ളത് ...
വേറെയും നിരവധി ജോഡികൾ പിന്നീട് കണ്ടെത്തിയിട്ടുണ്ട്.
ഉദാഹരണത്തിന്, 1184-1210 ആണ് അടുത്ത ജോഡി.
ഇത്രയും പോരേ.
ഈ സഹായത്തിന്, താങ്കളോട് എങ്ങനെ നന്ദി പറയണം എന്നറിയില്ല.
എനിക്കത് കേട്ടാമതി.
അരിസ്റ്റോട്ടെലിസിനെ ഞാനും അന്വേഷിച്ചതായി പറഞ്ഞേക്കൂ.
ഗുഡ്ബൈ.
എന്‍റെ മോൻ ജോർജ് ഒരു പാവമായിരുന്നു.
ആ നശിച്ചവളാണ് അവനെ ഇങ്ങനെ ആക്കിയത്.
എനിക്ക് അവളെ ഇഷ്ടമായിരുന്നില്ല. ഞാൻ അവനോടത് പറഞ്ഞിട്ടുമുണ്ട്...
"നിനക്ക് ഇവൾ ഒരിക്കലും ചേരില്ലെന്ന്".
എന്നാൽ അവനന്നത് കേട്ടില്ല.
എന്നിട്ട് ഒടുവിൽ അവളവനെ ഉപേക്ഷിച്ചു പോയി...
അവൾ മൊഴി നൽകിയപ്പോൾ നിങ്ങളുടെ മകന് വിഷാദരോഗം ഉള്ളതായി പറഞ്ഞിട്ടുണ്ട്.
എന്‍റെ മകനൊരു കുഴപ്പവുമില്ലായിരുന്നു. അവൻ ആളൊരു ശുദ്ധനായിരുന്നത് കൊണ്ട് ...
എപ്പോഴും തെറ്റായ ആളുകളെയാണ് തിരഞ്ഞെടുത്തത്.
ആ അപകടത്തിന് ശേഷം, അവനാകെ തകർന്നു പോയി.
എന്നോടല്ലാതെ മറ്റാരോടും അവൻ അതിനെക്കുറിച്ച് സംസാരിക്കില്ലായിരുന്നു.
അവനെ മനസ്സിലാക്കുന്ന ഒരാളെയായിരുന്നു അവനാവശ്യം.
പക്ഷേ, അവൾ ഒരിക്കലും അവനെ മനസ്സിലാക്കിയില്ല.
ഏത് അപകടം?
നമ്മുടെ ഇരകളുമായി ബന്ധപ്പെട്ട കേസ് കണ്ടെത്തി. ഇതാ നിന്‍റെ കോപ്പി.
- ഏത്? - ഇതൊരു പഴയ കേസാണ്.
2007 ലെ യുവ പ്രണയജോഡി, മാന്തോസ് കൊസോറസും ക്ലിയോ റാപ്‌റ്റിയും ...
നമ്മളെന്തിനാടാ ഇത്ര നേരത്തെ പോകുന്നത്?
നിന്നോട് എനിക്ക് കുറച്ചു ഒറ്റയ്ക്ക് സംസാരിക്കാനുണ്ട്.
അതെന്താ? നമ്മൾ ഇവിടെ പൊളിക്കുവല്ലായിരുന്നോ!
- അതൊക്കെ ശരിതന്നെ പക്ഷേ... - എന്ത് പക്ഷേ?
നീ കേറ്, ഞാൻ പറയാം.
ടോണി മാർനെലിസാണ് ആ കാർ ഓടിച്ചിരുന്നത്.
അവൻ അറിയപ്പെടുന്നൊരു വ്യവസായിയുടെ മകനായിരുന്നു.
അന്ന് അയാൾ ക്ലെയിം ചെയ്തത് ...
കാമുകിക്കൊപ്പം ചുറ്റുകയായിരുന്ന മാന്തോസിന്‍റെ ...
അശ്രദ്ധയും അമിത വേഗവും മൂലം ...
ബൈക്ക് തന്‍റെ കാറിലേക്ക് വന്ന് ഇടിക്കുകയായിരുന്നു എന്നും.
പരിഭ്രാന്തരായ തങ്ങൾ കാറോടിച്ച് പോയെന്നുമാണ്.
മൂന്ന് ദിവസത്തിന് ശേഷം അയാൾ പോലീസിൽ കീഴടങ്ങി.
ആർഗിരിയോ ആയിരുന്നു അവനു വേണ്ടി കേസ് വാദിച്ച വക്കീൽ.
ക്രിസ്റ്റീന ഡെസ്സിലയായിരുന്നു അന്നത്തെ ജഡ്ജ്.
മെഡിക്കൽ എവിഡൻസ് തയ്യാറാക്കിയ ഡോ.അലക്സിസ് പപ്പാസ് ...
കാർ ഡ്രൈവർ ലഹരിയിലായിരുന്നില്ലെന്ന് സാക്ഷ്യപ്പെടുത്തി.
മാർനെലിസിനൊപ്പം കാറിലുണ്ടായിരുന്നു ഏക ദൃക്സാക്ഷി ജോർജ്ജ് എഫ്ത്തിമിയോയും...
കാർ ഡ്രൈവറുടെ മൊഴി സ്ഥിരീകരിച്ചു...
അങ്ങനെ മാർനെലിസ് കുറ്റക്കാരനല്ലെന്ന് വിധിക്കപ്പെട്ടു.
ആ ലൗവേഴ്‌സിന്‍റെ കാര്യമോ?
പെൺകുട്ടി സംഭവസ്ഥലത്തുവെച്ചുതന്നെ മരിച്ചു.
അവളുടെ ഹാൻഡ്‌ബാഗിൽ നിന്ന് ...
പണമായിട്ട് 70 യൂറോയും, 4 കീകളുള്ളൊരു ലെതർ കീചെയിനും...
ഒരു ലിപ്സ്റ്റിക്കും കോംപാക്റ്റ് പൗഡറും പിന്നൊരു സെൽ ഫോണും കണ്ടെത്തിയിരുന്നു.
284 എന്നെഴുതിയ പെൻഡന്റ് ധരിച്ചിരുന്ന അവളുടെ, ഇടതുകൈയ്യിൽ ഒരു വിവാഹമോതിരവും ഉണ്ടായിരുന്നു.
നിന്നോട് ഞാൻ പറഞ്ഞതല്ലേ ഇന്നിനി എന്നെ വിളിക്കല്ലേന്ന്!
എന്ത്?
എപ്പോൾ?
ശരി.
നമ്മൾ അല്പം വൈകിപ്പോയി.
മാർനെലിസിനെ കഴിഞ്ഞ 24 മണിക്കൂറായി കാണാനില്ല.
അവൻ ഇതുവരെ കൊല്ലപ്പെട്ടിട്ടില്ല.
എന്തടിസ്ഥാനത്തിലാണ് നീയിത് പറയുന്നത്?
- മെയ് 22 നാകും അവൻ കൊല്ലപ്പെടുക. - എന്ത്?
"ദ പൈതഗോറിയൻ തിയറം ഓഫ് അമിക്കബിൾ നമ്പേഴ്സ്"
ഏത് തിയറം?
ബോർഡിലേക്ക് ഒന്ന് നോക്കൂ.
പൈതഗോറസ് സുഹൃത് സംഖ്യകളുടെ സിദ്ധാന്തം കണ്ടെത്തി.
ഈ സംഖ്യകളിൽ ഒരെണ്ണത്തിനുള്ളിൽ തന്നെ മറ്റേത് ഉണ്ടായിരിക്കും.
ഇത്തരം ജോഡികളിലുള്ള ഏത് സംഖ്യയുടെ ഉചിത-ഘടകങ്ങളുടെ തുകയെടുത്താലും ലഭിക്കുന്നത്...
ജോഡിയിലെ മറ്റേ സംഖ്യയായിരിക്കും.
അങ്ങനെയുള്ളൊരു സംഖ്യാ ജോഡിയാണ് 220 ഉം 284 ഉം.
അഞ്ച് സംഖ്യകൾ 284 നെ പൂർണമായി ഹരിക്കുന്നു.
അവയുടെ തുക 220 ഉം.
ഇതിൽ നിന്നെങ്ങനെയാണ് നീ കൊലപാതകി മാർനെലിസിനെ കൊല്ലാൻ പോകുന്ന ദിവസം കണ്ടെത്തിയത്?
ബോർഡിലേക്ക് നോക്കൂ, ചീഫ്.
ഏതൊക്കെയാണ് 284 ന്‍റെ ഉചിത-ഘടകങ്ങൾ.
ഒന്ന്.
ഈ വർഷത്തെ ആദ്യ ദിവസമാണ് ഡെസ്സില കൊല്ലപ്പെട്ടത്.
രണ്ട്.
എഫ്ത്തിമിയോയെ മരിച്ച നിലയിൽ കണ്ടെത്തിയത് വർഷത്തിലെ രണ്ടാം ദിവസമാണ്.
നാല്.
ഈ വർഷത്തെ നാലാം ദിവസം ഡോക്ടർ കൊല്ലപ്പെട്ടു.
71.
ഈ വർഷത്തെ 71-ആം ദിവസമായ മാർച്ച് 12-നാണ്...
ആർഗിരിയോയെ ഹോട്ടലിനുള്ളിൽ മരിച്ച നിലയിൽ കണ്ടെത്തിയത്.
അവസാനത്തേത് 142...
...നമ്മുടെ തുകയായി 220 കിട്ടാൻ.
മെയ് 22 ആണ് ഈ വർഷത്തെ 142-ആം ദിവസം.
- ആ ദിവസം, "220"... - മാർനെലിസിനെ കൊല്ലാൻ ശ്രമിക്കുമല്ലെ.
അഞ്ച് ദിവസത്തിനുള്ളിൽ.
ബൈക്ക് ഓടിച്ചിരുന്ന ആളുടെ പേരെന്താണെന്നാ പറഞ്ഞത്?
മാന്തോസ് കൊസോറോസ്.
- അയാളുടെ അവസ്ഥ എന്തായിരുന്നു? - ഗുരുതരമായി പരിക്കേറ്റെങ്കിലും രക്ഷപ്പെട്ടു.
അടുത്ത സ്റ്റെപ്പ് എന്താണ്?
എനിക്ക് മാർനെലിസിന്‍റെ കുടുംബത്തോടൊന്ന് സംസാരിക്കണം ...
പിന്നൊരു അറസ്റ്റ് വാറണ്ട് എടുക്കണം...
മരിച്ച പെൺകുട്ടിയുടെ "സുഹൃത്ത് സംഖ്യക്ക്" വേണ്ടി.
എനിക്ക് തോന്നുന്നത് നിങ്ങളിപ്പോൾ തന്നെ ലേറ്റാണെന്നാ.
ഹലോ, മാന്തോസ് കൊസോറോസ് എന്ന പേരിൽ...
ഏതെങ്കിലും ഫോൺ നമ്പരോ മേൽവിലാസമോ ഉണ്ടോ?
ഇത് ആരാണ്?
ഗുഡ് ഈവനിംഗ്. നിങ്ങളെ ശല്യപ്പെടുത്തിയതിൽ ക്ഷമിക്കണം.
എനിക്ക് മിസ്റ്റർ മാന്തോസ് കൊസോറോസിനോട് ഒന്ന് സംസാരിക്കണമായിരുന്നു.
നിങ്ങളാരാണ്? മാന്തോസ് ആരെയും കാണാറില്ല.
ദിമിത്രിസ് ലെയ്‌നിസ്. ക്രിമിനോളജി പ്രൊഫസറാണ്.
പ്ലീസ്, ഞങ്ങളെ വെറുതെ വിടൂ.
മിസ്റ്റർ മാർനെലിസിനെ കാണാനില്ല.
അകത്തേക്ക് വരൂ.
മാന്തോസ് റൂമിലുണ്ട്.
തീർച്ചയായും ആ മരണങ്ങളെക്കുറിച്ച് ഞാനും കേട്ടിരുന്നു.
അപ്പോഴാണ് കഴിഞ്ഞ കുറേ വർഷങ്ങൾക്കിടയിൽ ഞങ്ങളൊന്ന് സന്തോഷിച്ചത്.
ഞാൻ എന്ത് പറയുമെന്നാ നിങ്ങൾ വിചാരിച്ചത്?
അവരെയും ഒരമ്മ പെറ്റതല്ലെ എന്ന സ്ഥിരം ഡയലോഗോ?
ഞാൻ ഒന്നും വിചാരിച്ചില്ല, മാഡം.
നിനക്ക് എന്തുവേണം?
- എന്‍റെ പേര്... - അതൊക്കെ എനിക്കറിയാം.
നിങ്ങൾക്ക് 2007 ൽ ഉണ്ടായ അപകടവുമായി ബന്ധപ്പെട്ട ...
കൊലപാതക കേസുകൾ അന്വേഷിക്കുകയാണ് ഞാൻ.
കൊലപാതകങ്ങളോ? എന്ത് കൊലപാതകം?
അവരിൽ ഒരാൾ ആത്മഹത്യ ചെയ്തു, പിന്നെ മറ്റവൾ പടിക്കെട്ടിൽ നിന്നു വീണു.
നമ്മൾ രണ്ടുപേർക്കും അറിയാം അത് അങ്ങനെയല്ലെന്ന്.
നിനക്കെന്ത് കോപ്പ് അറിയാം.
നിങ്ങളാണോ അവരെ കൊന്നത്?
ആ രാത്രി ഞാൻ ഒരിക്കലും മറക്കില്ല.
കഴിഞ്ഞ എട്ട് വർഷമായി എല്ലാ രാത്രിയും ഞാനത് ഉറക്കത്തിൽ കാണുന്നുണ്ട്.
എല്ലാ രാത്രിയും.
- വാടാ, നമുക്ക് പോകാം. - ടോണി...
നമുക്കിവരെ ഇങ്ങനെ ഇട്ടിട്ടു പോകാൻ കഴിയില്ല.
വേണ്ടടാ, ഞാൻ കുടിച്ചിരിക്കുന്നത് കൊണ്ട് പണി കിട്ടും.
അതുമല്ല എന്‍റെ കാറും ചീത്തയാകും, ഇനി ഇവരെ രക്ഷിക്കാനാവില്ല.
അവരെ കളഞ്ഞിട്ട് വാടാ.
"അവരെ കളഞ്ഞിട്ട് വാടാ".
"എന്‍റെ കാർ ചീത്തയാകും".
അവൾ അനസ്‌തേഷ്യോളജിയാണ് പഠിച്ചിരുന്നത്.
ജോലിയെക്കുറിച്ചും ജീവിതത്തെക്കുറിച്ചുമെല്ലാം അവൾക്ക് ഒരുപാട് സ്വപ്നങ്ങളുണ്ടായിരുന്നു.
ആ രാത്രി അവളോടൊപ്പം ആ സ്വപ്നങ്ങളെല്ലാം എന്നെന്നേക്കുമായി ഇല്ലാതായി.
നിങ്ങളാണോ അവരെയെല്ലാം കൊന്നത്?
നാല് മാസം കോമയിൽ.
അവളുടെ ശവസംസ്കാര ചടങ്ങിനു പോലും ഞാനുണ്ടായിരുന്നില്ല.
പതിനൊന്ന് ശസ്ത്രക്രിയകൾ.
- നിങ്ങളവരെ കൊന്നോ? - നിർഭാഗ്യവശാൽ, ഇല്ല.
അതിന് എന്തെങ്കിലും തെളിവുകൾ ഉണ്ടോ?
ഉണ്ട്.
അപകടം നടന്ന രാത്രി മുതൽ ഞാനിങ്ങനെയാണ്.
ഭാഗ്യത്തിന് നിങ്ങൾക്ക് ജീവനെങ്കിലും തിരിച്ചുകിട്ടി.
എന്തിന്? എനിക്കൊന്നു കണ്ണാടിയിൽ നോക്കാൻ പോലും പേടിയാണ്.
എന്‍റെ തലമുടി കഴുകുന്നത് പോലും ഒരു പീഡനമാണ്.
നിങ്ങൾ അതിനെയൊരു ജീവിതമെന്ന് വിളിക്കുമോ?
എന്‍റെ അമ്മ ഒരു കുഞ്ഞിനെപ്പോലെയാണ് എന്നെ നോക്കുന്നത്.
ഈ അവസ്ഥയിൽ എനിക്ക് അവളുടെ കല്ലറ പോലും ഒന്ന് കാണാൻ കഴിയില്ല.
നിങ്ങൾ അവൾക്ക് കുറച്ചു പൂക്കൾ വെയ്ക്കണം.
എന്നിട്ട് അവളോട് പറയണം ഞാൻ ഇപ്പോഴും അവളെ പ്രണയിക്കുന്നുണ്ടെന്നും...
ഞങ്ങളുടെ ജീവിതം നശിപ്പിച്ചവരെല്ലാം ശിക്ഷിക്കപ്പെട്ടെന്നും.
ഒരുപക്ഷേ നിങ്ങൾക്ക് കൊലയാളിയെ കിട്ടുകയാണെങ്കിൽ ...
മറ്റെന്തെങ്കിലും ചെയ്യുന്നതിനുമുമ്പ്...
അവരെ ഇവിടെ കൊണ്ടുവരണം, എനിക്കവരുടെ കൈകളിൽ നന്ദിയോടെ ചുംബിക്കണം.
ഉടനടി പ്രതികരിക്കാറില്ലെങ്കിലും, എല്ലാത്തിനുമുപരിയായി ദൈവം ഉണ്ട്.
സംശയിക്കപ്പെടുന്ന ഒരാളെ വീട്ടിൽ പോയി കാണാൻ നിനക്കൊരു അവകാശവുമില്ല.
നീ സ്വയം റിസ്ക് എടുത്തിരിക്കുകയാണ്.
ഈ കേസിനു വേണ്ടി നീ പരമാവധി ശ്രമിച്ചു.
ഇനി നിനക്ക് പൂർണ്ണമായും അക്കാദമിക് ചുമതലകളിലേക്ക് മടങ്ങാം.
എന്തൊക്കെയായാലും ഞാൻ വിശ്വസിക്കുന്നത് ആ കേസിലുൾപ്പെട്ടവർക്ക് അല്ലാതെ...
മറ്റാർക്കും കൊലപാതകി ഒരു ഭീഷണിയല്ലെന്നാണ്.
ദിമിത്രിസ്, സൂക്ഷിച്ച്!
നീ എന്ത് വിശ്വസിച്ചാലും...
അവനൊരു കൊലപാതകി തന്നെയാണ്.
നിന്‍റെ പ്രശ്നം എന്താണെന്ന് അറിയോ?
നീ ഏകപക്ഷീയമായി ഈ കേസ് നിന്‍റെ അച്ഛന്‍റെ കേസുമായി താരതമ്യം ചെയ്യുകയാണ്.
മോനേ, നീ എന്ത് ചെയ്താലും അച്ചന് സംഭവിച്ചതിനു പ്രതികാരമാകില്ല.
ഇങ്ങനെയാണ് നീതി നടപ്പിലാക്കുന്നതെന്ന് ഞാൻ വിചാരിച്ചാലോ?
നീയിപ്പോൾ പറഞ്ഞതിനോട് ഞാൻ യോജിക്കുന്നില്ല.
നിയമം കൈയ്യിലെടുക്കുന്ന ആളുകളുടെ അരാജകത്വത്തേക്കാൾ നല്ലത്....
അന്യായമായ ഒരു സമൂഹത്തിൽ ജീവിക്കുന്നതാണ്.
നീ അപകടത്തിലേക്കാണ് പോകുന്നത്. ഇത് നിർത്തുന്നതായിരിക്കും നല്ലത്.
ആരൊക്കെയാണ് ശിക്ഷിക്കപ്പെടേണ്ടതെന്ന് തീരുമാനിക്കുന്നത് നിന്‍റെ ജോലിയല്ല.
മിസ്റ്റർ ചാൻസലർ, എന്‍റെ ജോലി എന്താണെന്ന് എനിക്ക് നന്നായി അറിയാം.
ഞാൻ മനസ്സിലാക്കാൻ ശ്രമിക്കുന്നത് എന്‍റെ കടമ നിർവഹിക്കേണ്ടത് എവിടെയാണെന്നാണ്.
യെസ്, ഡെപ്യൂട്ടി ചീഫ്.
അതെ. ഞാൻ ഉടനെ അങ്ങോട്ടെത്താം.
മാർനെലിസ് കൊല്ലപ്പെട്ടു.
നിങ്ങൾ ഈ സ്ഥലം എങ്ങനെ കണ്ടെത്തി?
കൊലയാളി ഇവിടെ തീയിട്ടത് കൊണ്ട്...
ഇവിടെയെത്തിയ ഫയർഫോഴ്സ്, മൃതദേഹം കണ്ട് ഞങ്ങളെ അറിയിക്കുകയായിരുന്നു.
എന്തായാലും കൊലപാതകങ്ങളെല്ലാം അവസാനിച്ചിരിക്കുകയാണ്. ഇതായിരുന്നു അവസാന കൊലപാതകം.
പക്ഷേ, നമുക്കത് കൃത്യസമയത്ത് കണ്ടെത്താനായില്ല.
ഞങ്ങൾ കൊസോറോസിനെ ചോദ്യം ചെയ്തിരുന്നു.
ഉറപ്പായും ഇതൊന്നും അവനല്ല ചെയ്തത്.
"ഞാൻ ചെയ്യരുതാത്തത് ചെയ്തു. പക്ഷേ ചെയ്യേണ്ടത് ചെയ്തില്ല"
പൈതഗോറസ്.
ഈ പഞ്ചറിലൂടെയാണ് അനസ്തെറ്റിക് കുത്തിവച്ചിരിക്കുന്നത്.
ടോക്സ് സ്ക്രീൻ കഴിയുമ്പോൾ മാത്രമേ ഉപയോഗിച്ച പദാർത്ഥം ഏതെന്ന് കൃത്യമായി അറിയുള്ളു.
എന്ത് തരം അനസ്തെറ്റിക്കാണ് ഉപയോഗിച്ചിരിക്കുന്നത്?
അത് ഒരെണ്ണം മാത്രമല്ല.
കൊലയാളിക്ക് അനസ്തെറ്റിക് പദാർത്ഥങ്ങളെക്കുറിച്ച് ഒരുപാട് അറിയാമെന്ന് തോന്നുന്നു.
വക്കീലിൽ അവൻ ഉപയോഗിച്ചത് ക്ലോറോഫോമും പെന്റോതാലുമാണ്...
അതിനു പല രീതിയിലുള്ള ഗുണങ്ങളുണ്ട്.
എളുപ്പത്തിൽ അനസ്തേഷ്യയിലേക്ക് പോകുന്നതിനൊപ്പം ...
അതിന്‍റെ വിലയും കുറവാണ്.
ന്യൂറോലെപ്റ്റിക്സ് സംയോജിപ്പിച്ച് ഫെന്റനൈൽ പോലുള്ള ഒപിയോയിഡുകൾക്കൊപ്പം ഉപയോഗിച്ചിരിക്കുന്നു.
ഇവ ഒരുമിച്ച് ഉപയോഗിക്കുന്നത് അനസ്തേഷ്യയ്ക്ക് കാരണമാകുന്നതോടെ...
എല്ലാ ശാരീരിക പ്രവർത്തനങ്ങളും സ്തംഭിക്കും.
ഈ ലൈസൻസ് പ്ലേറ്റ് ഇയാളുടെ നെഞ്ചിൽ തറച്ചിരിക്കുകയായിരുന്നു.
"ഞാൻ ചെയ്യരുതാത്തത് ചെയ്തു. പക്ഷേ ചെയ്യേണ്ടത് ചെയ്തില്ല"
ദിമിത്രിസ്, നിന്നോട് എത്ര നന്ദി പറഞ്ഞാലും മതിയാകില്ല.
നിങ്ങൾ ചെയ്യേണ്ടത് ഭംഗിയായി ചെയ്തു.
ഇനി ഫയലുകളൊന്ന് പുനപരിശോധിക്കണം, അവനെ കിട്ടുമെന്ന് പ്രതീക്ഷിക്കുന്നു.
സൈക്കോളജിക്കൽ പ്രൊഫൈൽ പൂർത്തിയായിട്ടുണ്ട്. ഞാൻ അത് ഓഫീസിലേക്ക് അയയ്ക്കാം.
ഇനിയും താങ്കളുടെ എന്ത് ആവശ്യത്തിനും, എന്‍റെ സേവനം ഉണ്ടാകും.
ടേക്ക് കെയർ.
ഓരോ സംഖ്യയും സ്വയം മറ്റേതു തന്നെയാണ്.
പൈതഗോറസ് ഒരു സുഹൃത്തിനെ മറ്റൊരാളായിട്ടല്ല, സ്വന്തം ജീവാംശമായിട്ട് തന്നെയാണ് നിർവചിച്ചത്.
ഉടനടി പ്രതികരിക്കാറില്ലെങ്കിലും, എല്ലാത്തിനുമുപരിയായി ദൈവം ഉണ്ട്.
നീ ഏകപക്ഷീയമായി ഈ കേസ് നിന്‍റെ അച്ഛന്‍റെ കേസുമായി താരതമ്യം ചെയ്യുകയാണ്.
കൊലയാളിക്ക് അനസ്തെറ്റിക് പദാർത്ഥങ്ങളെക്കുറിച്ച് ഒരുപാട് അറിയാമെന്ന് തോന്നുന്നു.
അവൾ അനസ്‌തേഷ്യോളജിയാണ് പഠിച്ചിരുന്നത്.
അപ്പോഴാണ് കഴിഞ്ഞ കുറേ വർഷങ്ങൾക്കിടയിൽ ഞങ്ങളൊന്ന് സന്തോഷിച്ചത്.
ഈ അവസ്ഥയിൽ എനിക്ക് അവളുടെ കല്ലറയിലേക്ക് പോലും ഒന്ന് പോകാൻ കഴിയില്ല.
ഞാൻ ഇപ്പോഴും അവളെ പ്രണയിക്കുന്നുണ്ടെന്നും....
ഞങ്ങളുടെ ജീവിതം നശിപ്പിച്ചവരെല്ലാം ശിക്ഷിക്കപ്പെട്ടെന്നും അവളോട് പറയണം.
എനിക്കവളുടെ കല്ലറയിലേക്ക് പോലും ഒന്ന് പോകാൻ കഴിയില്ല.
അപ്പോഴാണ് കഴിഞ്ഞ കുറേ വർഷങ്ങൾക്കിടയിൽ....
ഞങ്ങളുടെ ജീവിതം നശിപ്പിച്ചവരെല്ലാം ശിക്ഷിക്കപ്പെട്ടെന്നും അവളോട് പറയണം.
അച്ഛാ?
എഴുന്നേൽക്ക്!
ക്ലിയോ റാപ്‌റ്റി
ഭാവി ഇനിയും വരാനിരിക്കുന്നതേയുള്ളൂ.
എനിക്കിപ്പോഴും ഒരെത്തും പിടിയും കിട്ടുന്നില്ല.
നീ ഇപ്പോഴും ആ കേസിനെക്കുറിച്ച് ആലോചിക്കുവാണല്ലെ...
ഞാൻ പറഞ്ഞത് അനുസരിക്കാതെ.
അല്ല.
ഞാൻ കരുതുന്നത് ഈ കേസിനെക്കുറിച്ച് എനിക്കിപ്പോൾ എല്ലാം അറിയാമെന്നാണ്.
നീ എന്താണ് ഉദ്ദേശിക്കുന്നത്?
നിനക്കെന്ത് അറിയാമെന്ന്?
നിനക്ക് ഇപ്പോഴും നിന്‍റെ ജോലിയെക്കുറിച്ചും കടമയെക്കുറിച്ചുമുള്ള സംശയം മാറിയിട്ടില്ല.
ഈ ദുഷിച്ചതും അന്യായവുമായ ലോകത്തിൽ....
എന്തെങ്കിലും നല്ലത് ചെയ്യാൻ ഒരവസരം കിട്ടിയാൽ...
നിങ്ങൾ എന്ത് ചെയ്യും?
കഴിയുന്നതെന്തും ചെയ്യും ...
നമ്മളും അതുപോലെ ദുഷിക്കാത്ത കാലത്തോളം.
ദിമിത്രിസ്, നിനക്കറിയാല്ലോ എനിക്ക് മക്കളില്ല.
നിന്നെ എന്നും ഞാനെന്‍റെ സ്വന്തം മകനായാണ് കണ്ടിട്ടുള്ളത്.
ഒടുവിൽ, എല്ലാം കഴിയുമ്പോൾ....
നമ്മുടെ മനസ്സാക്ഷി മാത്രമേ കൂടെയുണ്ടാവൂ.
മനസ്സാക്ഷി ഒരു വലിയ മാറാപ്പാണ്.
അധികമായാൽ...
പിന്നീടത് നിനക്ക് തന്നെ ഒരു ഭാരമാകും.
വേറെന്താണ് പറയേണ്ടതെന്ന് എനിക്കറിയില്ല.
ഞാൻ ഇവിടെ ഇരുന്നോട്ടെ?
ഇത് നിങ്ങൾക്കുള്ളതല്ലെ?
വല്ലപ്പോഴുമൊക്കെ നമ്മളിതും ചെയ്യണം, കഴിച്ചോളൂ.
ഇത് കഴിച്ച ശേഷം... നമുക്ക് ഒരു ആപ്പിളും വാഴപ്പഴവും കൂടിയുണ്ട്.
- നിങ്ങളൊരു ശരിയായ നഴ്‌സാണ്. - അതുശരിയാണ്.
പക്ഷേ അത് മാത്രമല്ല.
നിങ്ങളെപ്പോഴും ഇങ്ങനെ സ്വയം മറന്ന് ചിന്തകളിൽ മുഴുകിപോവുകയാണല്ലോ?
- ഇപ്പോഴെന്‍റെ സമയമത്ര ശരിയല്ല. - എനിക്കറിയാം.
- അത് കഴിക്കുന്നില്ലേ? - ഇല്ല. എനിക്ക് വിശപ്പില്ല.
പക്ഷേ, എനിക്ക് ദാഹിക്കുന്നുണ്ട്.
ഞാൻ ഒരു തവണ കുടിച്ചായിരുന്നു...
അത് കുഴപ്പമില്ല...
ഈ വർഷത്തിലെ 220-ആം ദിവസം...
220...
284-നോട് പറയാൻ വരും...
അവരുടെ ജീവിതം നശിപ്പിച്ചവരെല്ലാം...
ശിക്ഷ അനുഭവിച്ചു കഴിഞ്ഞെന്ന്.
ശരിയല്ലേ?
- ഇത് മോൾ ആർക്കാ കൊടുക്കുന്നത്... - ഞാൻ ഏറ്റവും കൂടുതൽ സ്നേഹിക്കുന്നവർക്കാണോ?
നീ ആരെയാണോ ആത്മാർത്ഥമായി സ്നേഹിക്കുന്നത് അവർക്ക് കൊടുക്കണം.
ഹാപ്പി ബർത്ത്ഡേ റ്റു യൂ...
- ഹാപ്പി ബർത്ത്ഡേ ഡാനേ. - താങ്ക്യൂ, ക്ലിയോ.
എന്‍റെ ചങ്കിനെ നല്ലപോലെ നോക്കുന്നതായിരിക്കും നിനക്കു നല്ലത്.
അവസാനം, ഒരു സേതുരാമയ്യർ എത്തിയല്ലേ.
തീർച്ചയായും, ഇതൊരു അത്ഭുതം തന്നെ.
അപ്പോൾ, നിങ്ങളിവിടെയെത്തിയത് എന്നെ അറസ്റ്റ് ചെയ്യാനാണോ?
"ഭാവി ഇനിയും വരാനിരിക്കുന്നതേയുള്ളൂ".
ഇതായിരുന്നു അവളുടെ പ്രിയപ്പെട്ട മോട്ടോ.
ഭാവിയെക്കുറിച്ച് വിഷമിക്കാതെ, ജീവിച്ചിരിക്കുന്ന സമയമാണ് അവൾ ആസ്വദിച്ചത്.
എന്‍റെ മുത്തച്ഛൻ ഒരു ഗണിതശാസ്ത്രജ്ഞനായിരുന്നു.
എന്‍റെ ബർത്ത്ഡേക്ക്, മുത്തച്ഛനാണ് ഈ പെൻഡന്റുകൾ എനിക്ക് തന്നത്.
എന്നിട്ട് പൈതഗോറസിന്‍റെ സുഹൃത് സംഖ്യകളെക്കുറിച്ചും എന്നോട് പറഞ്ഞു.
ഞാൻ ആരെയാണോ ആത്മാർത്ഥമായി സ്നേഹിക്കുന്നത് അവർക്ക് മറ്റേത് കൊടുക്കാനും പറഞ്ഞു.
ഞാൻ അതുതന്നെ ചെയ്തു.
ഞങ്ങൾക്കിടയിൽ ഒരു അഭേദ്യമായ ബന്ധമുണ്ടായിരുന്നു.
രണ്ട് ശരീരവും ഒരു മനസ്സുമായാണ് ഞങ്ങൾ ജീവിച്ചത്.
ഒരേ സ്കൂൾ, ഒരേ യൂണിവേഴ്സിറ്റി...
ഒരേ പഠനമേഖല, അവധിദിനങ്ങൾ ഒരുമിച്ച്.
എന്തിനും ഒരുമിച്ചായിരുന്നു ഞങ്ങൾ.
ജീവിതകാലം മുഴുവൻ ഞങ്ങൾ ഒരുമിച്ചുള്ള ജീവിതം ഞാൻ കണക്കു കൂട്ടിയിരുന്നു.
അവൾ മരിച്ചതു കണ്ടിട്ടും...
എനിക്കത് ഒരിക്കലും സങ്കൽപ്പിക്കാൻ കഴിയാത്തതായിരുന്നു.
ഇല്ല! ഇല്ല!
ഒരു ദിവസം ഇതെല്ലാം മറികടക്കാനാകുമെന്ന് ഞാൻ കരുതി.
കുറഞ്ഞപക്ഷം ഇതെല്ലാം മറന്നു ജീവിതത്തിലേക്ക് മടങ്ങാനാകുമെന്ന് ഞാൻ കരുതി.
വിചാരണയ്ക്ക് ശേഷം ഗ്രീസ് വിട്ട ഞാൻ കഴിയുന്നത്ര ദൂരത്തേക്ക് പോയി.
എനിക്കാ വിധി വിശ്വസിക്കാൻ കഴിഞ്ഞില്ല.
അവർ അവളെ വീണ്ടും കൊല്ലുന്നത് പോലെയായിരുന്നു അത്.
നമ്മുടെ നിയമങ്ങൾ നീതിയുക്തമായിരുന്നെങ്കിൽ...
അവ ഒരിക്കലും വളച്ചൊടിക്കപ്പെടില്ലായിരുന്നു.
അവരുടെ മരണത്തിന്‍റെ ഉത്തരവാദികൾ അവർ തന്നെയാണ്.
ക്ഷമിക്കാമായിരുന്നില്ലേ?
നിങ്ങൾക്ക് ഒരിക്കൽപോലും അവരോട് ക്ഷമിക്കാൻ തോന്നിയില്ലേ?
ക്ഷമ, അതൊക്കെ ദൈവം ചെയ്യുന്നതാണ്.
അവനു മാത്രമേ അവരോടൊക്കെ ക്ഷമിക്കാൻ കഴിയൂ.
ദൈവം ഉണ്ടോ?
നിങ്ങൾ എന്താ വിശ്വസിക്കുന്നത്?
എനിക്കറിയില്ല.
നിങ്ങളുടെ സുഹൃത്ത് മരിച്ചപ്പോൾ അവൻ ഇല്ലായിരുന്നു...
പക്ഷേ ഇപ്പോൾ, അഞ്ച് പേരെ കൊല്ലാൻ സഹായിക്കാൻ നിങ്ങളോടൊപ്പം അവനുണ്ടായിരുന്നു.
ഒരു തീരുമാനം എടുക്കേണ്ടി വന്നപ്പോൾ ദൈവം ഉണ്ടായില്ല...
എന്നാൽ അതിന്‍റെ ന്യായവിധി നടപ്പിലാക്കാൻ അവനുണ്ടായി.
ഞാൻ ഇപ്പോൾ ഭയപ്പെടുകയാണ്...
എനിക്കെന്‍റെ വിശ്വാസങ്ങളെല്ലാം നഷ്ടപ്പെട്ടു.
അതുകൊണ്ടാ ചോദിക്കുന്നത്.
നിങ്ങളുടെ പേരെന്താ?
ദിമിത്രിസ് ലെയ്‌നിസ്.
അപ്പോ, ദിമിത്രിസ് ലെയ്‌നിസേ...
നമ്മുടെ രക്തം തിളച്ചുമറിയുമ്പോൾ...
നമുക്ക് ആരെയെങ്കിലുമൊക്കെ കൊല്ലാൻ കഴിഞ്ഞേക്കും...
പക്ഷേ യഥാർത്ഥത്തിൽ അത് ചെയ്യുന്നത് നമ്മളായിരിക്കില്ല. അതത്ര എളുപ്പമൊന്നുമല്ല.
ഒന്നുകിൽ നിങ്ങളൊരു കഠിനഹൃദയനായിരിക്കണം, അല്ലെങ്കിലൊരു ഹൃദയശൂന്യനായിരിക്കണം.
ഞാൻ ചെയ്യേണ്ടതാണ് ഞാൻ ചെയ്തത് എനിക്കതിൽ ഖേദമില്ല.
ഇനി നിങ്ങൾ ചെയ്യേണ്ടത് ചെയ്തോളൂ.
ഇനി എന്ത് സംഭവിച്ചാലും എനിക്കത് പ്രശ്‌നമല്ല.
ഗുഡ്ബൈ, പപ്പാ.
നമ്മൾ വീണ്ടും കണ്ടുമുട്ടും.
ഞാൻ പുറത്തുണ്ടാവും.
- നിങ്ങളോട് എത്ര നന്ദി പറഞ്ഞാലും മതിയാവില്ല. - ഏയ്, അതൊന്നും സാരമില്ല.
- ഇക്കാര്യത്തിൽ എനിക്കും വിഷമമുണ്ട്. - എനിക്കറിയാം.
എന്തെങ്കിലും ആവശ്യമുണ്ടെങ്കിൽ, എന്നെയെങ്ങനെ കണ്ടെത്തണമെന്നറിയാല്ലോ.
യെസ്.
ഞാൻ വിശ്വസിക്കുന്നത് നീ നിന്‍റെ അച്ഛന്‍റെ കാര്യത്തിൽ ശരിയായ തീരുമാനം എടുത്തെന്നാണ്.
ധൈര്യമായിരിക്ക്.
നീയിതിൽ നിന്നെല്ലാം മോചിതനായി കഴിയുമ്പോൾ...
ഞാൻ എവിടെയാണെങ്കിലും നീ എന്‍റെയടുത്ത് എത്തണം.
ആ ഞാനതങ്ങ് മറന്നുപോയി.
നിനക്കൊരു കത്ത് വന്നിരുന്നു.
- എന്തുപറ്റി? - ഒന്നുമില്ല.
എനിക്കറിയാം നിനക്കിപ്പോഴും ആ കേസിന്‍റെ ചിന്ത മാറിയിട്ടില്ലെന്ന്.
നമ്മുടെ ശാസ്ത്രം അമൂല്യമാണ്, പക്ഷേ പൂർണ്ണമല്ല.
ആളുകളുടെ പ്രേരണകൾ വികാരം മൂലമുള്ളതാണെങ്കിൽ...
അത് കണ്ടെത്താനാവില്ല.
വേറെയും നിരവധി ജോഡികൾ പിന്നീട് കണ്ടെത്തിയിട്ടുണ്ട്.
ഉദാഹരണത്തിന്, 1184-1210 ആണ് അടുത്ത ജോഡി
എല്ലാത്തിനും നന്ദി. നിങ്ങളെ ഞാൻ ഒരിക്കലും മറക്കില്ല. 1184-1210
ഹായ്, സോഫിയ.
പരിഭാഷ : ബിനുകുമാർ
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org Torrent Info: A183CD0EA859C11A6EB0BDEFEFAE8341ADCDEAAD